cyanic-selkie/wikianc huggingface dataset:
Linnuvaatlusturism
Lõuna-Aafrika Vabariik
Linnuturistide arv (kelleks selles uurimuses olid inimesed, kes jäid linde vaatlema enam kui päevaks, s.t ööbisid kodust väljaspool) Lõuna-Aafrikas olla hinnanguliselt aastas 40 000 inimest, kellest pooled on välisturistid. 2009. aastal korraldatud loendus näitas, et 33% vaatlejatest defineerivad end harrastusvaatlejatena, 57% entusiastide ja 10% fanaatikutena. Vaatlejate otsesed kulutused vaatlusretkedele Lõuna-Aafrikas, nende tugisüsteemidele ja varustusele on kuni 120 000 000 dollarit. Kui lisada sellele toidu-, majutus-, transpordi- ja muud taolised kulutused, võib väita, et tegu on arvestatava osaga riigi SKTs.
Kaks olulisemat linnuparki Lõuna-Aafrikas on Umgeni park Durbanis ja Montecasino park Johannesburgis.
Guido Mätlik
Guido Mätlik (29. september 1929 – 12. veebruar 2019) oli eesti ajakirjanik.
1949. aastal lõpetas ta Paide Keskkooli.
Guido Mätlik töötas ajalehe Rahva Hääl toimetuse vastutava sekretärina.
Eesti NSV jalgpalli kõrgliiga 1987
Eesti NSV Jalgpalli Kõrgliiga 1987 võitis ja tuli seega 1987. aasta Eesti jalgpallimeistriks Tallinna JK Tempo.
Crashdïet (album)
"Crashdïet" on 2003. aastal ilmunud EP samanimeliselt bändilt. Plaati tehti vaid 500 eksemplari.
Hendersoni maakond (Illinois)
Hendersoni maakond (Henderson County) on maakond Ameerika Ühendriikides Illinoisi osariigis.
Maakonna halduskeskus on Oquawka.
Ermelo (LAV)
Ermelo on linn Lõuna-Aafrika Vabariigis Mpumalanga provintsis, Gert Sibande ringkonna ja Msukaligwa valla halduskeskus.
Hendersoni maakond (Illinois)
Ajalugu
Maakond moodustati 1841. aastal.
Ermelo (LAV)
Ermelo on asutatud 1880. aastal. Linn on saanud nime Hollandis asuva Ermelo järgi.
Lõuna-Aafrika Vabariigi 2011. aasta rahvaloenduse andmetel oli Ermelo elanikest mustanahalisi aafriklasi 82,63%, valgeid 14,54%, India või Aasia päritolu inimesi 1,76%, värvilisi 0,69% ja teisi 0,38%. Suulu keelt pidas emakeeleks 70,79% inimesi, afrikaani keelt 14,28%, inglise keelt 4,78%, svaasi keelt 4,14% ja ndebele keelt 1,18%.
Hendersoni maakond (Illinois)
Rahvastik
Arvestuslik rahvaarvu muutus (1. juuli seisuga) :
Töötaja
Töötaja on füüsiline isik, kes teeb tööd töölepingu või võlaõigusliku lepingu alusel või avalikus teenistuses.
Töötaja kui töösuhte nõrgema osapoole õiguste kaitseks on töötingimused riikliku kontrolli all. Töötaja õigusi kaitsevad mitmed rahvusvahelised lepingud, sh Euroopa sotsiaalharta ja Rahvusvahelise Tööorganisatsiooni konventsioonid, samuti Euroopa Liidu õigusaktid.
Eestis on töötaja õigused sätestatud mitmetes õigusaktides, sh töölepingu seaduses, töötervishoiu ja tööohutuse seaduses ning individuaalse töövaidluse lahendamise seaduses. Teisalt on töötajal ka mitmeid seadustest ja töölepingust tulenevaid kohustusi, sh peab töötaja tegema kokkulepitud tööd ja täitma töö iseloomust tulenevaid kohustusi kokkulepitud mahus, kohas ja ajal, täitma tööandja seaduslikke korraldusi õigeaegselt ja täpselt, tegema tööülesannete täitmisel koostööd teiste töötajatega ja hoiduma tegudest, mis kahjustavad tööandja mainet.
Eestis peavad alates 1. juulist 2014 kõik tööandjad registreerima oma töötajad Maksu- ja Tolliameti töötamise registris. Töötamise registris sisalduvad andmed on aluseks töötamisega kaasnevate sotsiaalsete tagatiste (ravikindlustus, pensionikindlustus, töötuskindlustus) õiguste tuvastamisel ja töötamisega seotud kohustuste täitmise kontrollimisel.
Simon Sluga
Simon Sluga (sündinud 17. märtsil 1993 Porečis) on Horvaatia jalgpallur, kes mängib väravavahina Bulgaaria kõrgliigaklubis Razgradi Ludogorets ja Horvaatia jalgpallikoondises.
Horvaatia kõrgliigas debüteeris ta hooajal 2014–15 NK Lokomotivas, kus ta mängis HNK Rijekast laenul. Rijeka esiväravavahi kohal oli Sluga aastatel 2017–2019. 2019. aastal võitis ta Rijekega Horvaatia karikavõistlused.
2019. aasta juulis sõlmis ta kolmeaastase lepingu äsja Inglismaa esiliigasse tõusnud Luton Towniga. Üleminekutasu oli 1,5 miljonit naelsterlingit, millega sai Sluga Luton Towni läbi aegade suurimaks ostuks. 2021. aastal valiti Sluga Luton Towni aasta mängijaks.
2022. aasta jaanuaris liitus ta Razgradi Ludogoretsiga.
Horvaatia jalgpallikoondises tegi Sluga debüüdi 11. juunil 2019 sõprusmängus Tuneesia vastu. Ta oli Horvaatia koondisse varuväravavaht 2021. aasta Euroopa meistrivõistlustel.
Kapa männik
pisi|Kapa männik (mai 2014) Kapa männik on Kohila alevis asuv männik. Männiku pindala on 3,2 ha. Peale mändide on seal ka pärni (pärnaallee).
Männik on võetud kaitse alla.
Rest in Sleaze
"Rest in Sleaze" on Rootsi glam metal bändi Crashdïet debüütalbum.
Lood plaadil
Jaapani versiooni lisalood:
Karl Mööl
Karl Mööl (sündinud 4. märtsil 1992 Tallinnas) on Eesti jalgpallur (kaitsja). Ta mängib Eesti Meistriliiga klubis Paide Linnameeskond.
Koondisekarjäär
A-koondise debüüdi tegi Mööl Eesti koondises 8. novembril 2012 sõprusmängus Omaani vastu. Samas mängus tegid oma debüüdi veel Ken Kallaste, Ilja Antonov, Andre Frolov ja Stanislav Prins.
Klubi
''Uuendatud seisuga 22. november 2017''
Koondis
''Uuendatud seisuga 7. jaanuar 2018''
Laboulbeniomycetes
Laboulbeniomycetes on kottseente klass.
Huvitera
Huvitera (stiliseeritult HuviTERA) on Tartus tegutsev huvikool, mis tegutseb noorsootöö ning täiskasvanuhariduse valdkonnas ja pakub huviharidust spordi, tehnika, looduse, üldkultuuri, muusika ja kunsti valdkondades. Huvikool tegutseb Tartu Erakooli üksuste juures: TäheTERA, Tähe 4; LõunaTERA, Optika 15 ja ProTERA, Tehnika 16.
Kool avati oktoobris 2007.
Huvikooli tegevuse eesmärgiks on luua lastele ja noortele võimalused isiksuse mitmekülgseks arenguks ja toetada nende kujunemist hästi toimetulevateks ühiskonnaliikmeteks. Kooli missiooniks on pakkuda igale lapsele tarkust, arendada tegutsemisjulgust ja loovust, aidata kaasa lapse arenemisele terviklikuks isiksuseks. Ta hoolib iseendast, teistest ja ümbritsevast keskkonnast, on avatud, oskab ja julgeb mõelda ning öelda; teha ja vastutada.
2021/2022. õppeaastal tegutseb huvikoolis üle 20 erineva huviringi.
Kooli direktor on Margo Metsoja.
Minu venna tüdruksõber
"Minu venna tüdruksõber" (eesti keelde on pealkirja tõlgitud ka "Päris Dan" ja "Dan päriselus"; inglise "Dan in Real Life") on 2007. aasta koomiline draamafilm. Filmi lavastas Peter Hedges ning peaosades mängivad Steve Carell ja Juliette Binoche.
Andrejs Mamikins
pisi|Andrejs Mamikins Andrejs Mamikins (ka Andrei Mamõkin, vene keeles Андрей Мамыкин; sündinud 11. märtsil 1976 Leningradis) on Läti ajakirjanik ja poliitik. Ta oli 2014–2019 Euroopa Parlamendi liige.
Ta on Koosmeele liige.
Ta on lõpetanud Riia 88. Keskkooli ja Läti Ülikooli filoloogiateaduskonna vene keele ja kirjanduse erialal.
2016. aastal hääletasid Andrejs Mamikins, Iveta Grigule ja Tatjana Ždanoka vastu Euroopa Parlamendi resolutsioonile, mis laitis maha Venemaa propaganda kasutust.
Novembris 2016 avaldas uuriva ajakirjandusega tegelev Re:Baltica, et Läti saadikud Mamikins ja Grigule on läinud mööda 2014. aastast kehtinud keelust palgata enda assistentideks oma lähisugulasi.
Mamikins esitas koos Yana Toomi ja Tatjana Ždanokaga 2018. aastal Euroopa Parlamendis petitsiooni, milles kritiseeriti mittekodanike olukorda Eestis ja Lätis.
2020. aastast on ta Eestist valitud EP liikme Yana Toomi assistent.
Shawnee maakond
pisi|Shawnee maakond Kansase osariigis Shawnee maakond on maakond Ameerika Ühendriikides Kansase osariigi kirdeosas.
Konventsioon (rahvusvaheline õigus)
Konventsioon on rahvusvahelises õiguses üks rahvusvahelise lepingu vorm. Konventsioonideks nimetatakse enamasti mitmepoolseid (mitme lepinguosalise riigi vahel sõlmitud) rahvusvahelisi kokkuleppeid, mille on välja töötanud mõni rahvusvaheline organisatsioon.
Shawnee maakond
2010. aastal elas maakonnas 178 941 inimest. Maakonna keskus ja suurim linn on Topeka (128 188 elanikku). Suuremad asulad on veel Silver Lake (1446) ja Auburn (1234).
Konventsioon (rahvusvaheline õigus)
Konventsioone on koostanud ja vastu võtnud Ühinenud Rahvaste Organisatsioon, Euroopa Nõukogu, Rahvusvaheline Tööorganisatsioon ja muud rahvusvahelised organisatsioonid. Samad organisatsioonid teostavad siis ka järelevalvet vastuvõetud konventsioonide rakendamise üle lepinguosalistes riikides.
Shawnee maakond
Maakonna pindala on 1441 km². Veepindala on 17 km²
Konventsioon (rahvusvaheline õigus)
Eesti on ühinenud mitme konventsiooniga, sealhulgas:
Laiemas tähenduses on konventsioon igasugune inimestevaheline kokkulepe ja konventsionaalne on selles mõttes lihtsalt kokkuleppeline.
Vollmershain
Vollmershain on vald Saksamaal Tüüringi liidumaal Altenburgi maakreisis.
Jää-tormilind
pisi|Jää-tormilinnu muna Jää-tormilind (Fulmarus glacialis) on linnuliik tormilindlaste sugukonnast.
Linnu üldpikkus on 45–50 cm, tiibade siruulatus 102–112 cm.
Jää-tormilind on tavaline Põhja-Atlandi ookeanil.
Ta toitub veepinnal ujuvaist kalarappeist.
Thurgau kanton
Thurgau kanton on üks Šveitsi 26 kantonist. Asub Šveitsi põhjaosas Bodeni järve ääres.
Thurgau kanton jaguneb 80 vallaks, mis asuvad 8 ringkonnas.
pisi|tühi|Thurgau kantoni ringkonnad
Sülitavad kobrad
Mürki sülitavateks kobradeks ehk sülitajateks kobradeks ehk sülitajamadudeks (inglise keeles spitting cobras) nimetatakse mitmeid roomajate seltsi maoliste alamseltsi kuuluvaid madusid, kes on võimelised enesekaitseks röövloomade ja inimese silmade suunas mürgina toimivat sülge pritsima.
Tom Cleverley
Thomas William Cleverley (sündinud 12. augustil 1989 Basingstoke'is) on Inglismaa jalgpallur. Ta mängib poolkaitsjana Premier League'is Watfordi eest.
Sülitavad kobrad
Sülje pritsimist vaenlase suunas (inimestele harilikult näkku), kuni 2 m kaugusele, seostatakse enesekaitsega, kuna saakloomade püüdmisel kasutavad maod siiski hammustamist, mille käigus manustatakse vajalik kogus sülge hammaste tipus paikneva kitsa augu kaudu.
Tom Cleverley
Pärast oma karjääri alustamist Bradford City noorteakadeemias liitus Cleverley 12-aastaselt Manchester Unitediga. Aastate 2007 ja 2009 vahel mängis ta Manchester Unitedi reservmeeskonna eest ning vahetevahel ka esindusmeeskonna sõpruskohtumistes. Cleverley saadeti 2009. aastal laenule Leicester Citysse, kus ta aitas võita Inglismaa teise liiga ja pääseda esiliigassse. Hooaja 2009–10 veetis ta laenul Watfordiga Inglismaa esiliigas, kus ta lõi 33 liigamänguga 11 väravat ning valiti klubi aasta mängijaks. 31. augustil 2010. aastal liitus ta Wigan Athleticuga aastapikkuse laenulepingu alusel, kus ta tegi liigas kaasa 25 kohtumist ja lõi 4 väravat, millega aitas kaasa Wigan Athleticu püsimajäämisele Premier League'i hooaja viimasel päeval. Ta naasis Manchester Unitedisse hooaja 2011–12 alguseks ning tegi oma esimese kohtumise Unitedi särgis Community Shieldis Manchester City vastu, keda võideti 3:2.
Sülitavad kobrad
Enamik sülitavaid kobrasid liigitatakse kobrade perekonda: pisi| [[Naja philippinensis]]
Teised sülitajamaod
Sülitamine on enesekaitsega seotud käitumismall ka kaeluskobra perekonda liigitatud maol - kaeluskobral (Hemachatus haemachatus).
Videod
Selles artiklis on kasutatud ingliskeelset artiklit en:Spitting cobra seisuga 17.03.2014.
Armeenia majandus
thumb|250px|[[Taga-Kaukaasia riikide SKP 1994.—2010. aastal, protsentidena 1994. aasta tasemest.]] Armeenia majandus tugineb kahele sektorile: tööstusele ja põllumajandusele. Riigis on tähelepanuväärsed vase-molübdeeni ja polümetalliliste maakide, boksiidi, ehituskivi ja mineraalvee varud, samuti väärismetallide (kuld) ning pool- ja vääriskivide leiukohad. Arenenud on sünteetilise kautšuki tootmine, tekstiili- ja toiduainetööstus, ehitusmaterjalide tootmine ning masinaehitus.
CIA World Factbooki teatel oli Armeenia sisemajanduse koguprodukt 2010. aastal (ostujõu pariteedi alusel) 17,27 miljardit USA dollarit, SKP elaniku kohta aga 5800 dollarit.
SKP struktuur on sama allika põhjal järgmine: 31,4% teenustesfäär, 46,6% tööstus, 22% põllumajandus.
Nõukogude ajal loodi Armeenias tänapäevane tööstus. Armeenia tootis NSV Liidu siseturu tarbeks tööpinke ja tehaseseadmeid, tekstiili ja muud tööstustoodangut, saades vastu tooraineid ja elektrienergiat. Põllumajandus arenes suurte agrotööstuskomplekside toel.
Karabahhi konflikt, üleliiduliste majandussidemete katkemine ja Türgi-Armeenia piiri sulgemine viisid 1990. aastate alguses tõsise majanduslanguseni. Paljud tehased ja vabrikud seiskusid tooraine ja elektrienergia nappuse tõttu, põllumajandus pöördus tagasi väiketootmise juurde. Pärast Armeenia taasiseseisvumist algatati terve rida turumajandusreforme, teiste seas erastamine, hinnakujundusreform ning üleminek säästlikule eelarvepoliitikale. Paraku muutsid geograafiline isolatsioon, piiratud ekspordiressursid ja peamiste majandussektorite monopoliseeritus riigi eriti tundlikuks maailmamajanduse kriiside ja Venemaa majanduslanguse suhtes. 1994. aastal algatas Armeenia valitsus IMF-i toetusel majanduse liberaliseerimise programmi, mis lubas vähendada vaesust, aeglustada inflatsiooni, stabiliseerida riigi valuuta ning erastada suurema osa väikesi ja keskmise suurusega ettevõtteid.
thumb|240px|[[Metsamori tuumaelektrijaam Armeenias.]]
1970. aastatel rajatud Metsamori tuumaelektrijaam suleti pärast Spitaki maavärinat 1988. aastal, ehkki jaam ise kannatada ei saanud. Üks Metsamori kahest tuumareaktorist pandi 1995. aastal taas tööle, kuid Armeenia valitsusele on rahvusvaheline surve reaktori peatamiseks selle ohtlikkuse tõttu. Tuumajaam katab 40% Armeenia elektrienergia vajadusest, hüdroenergia annab veel ligikaudu 25%. Armeenia energeetikasektor sõltub endiselt Venemaa abist. Paljud energeetikaobjektid Armeenias kuuluvad Vene omandusse või alluvad Vene juhtimisele. Sealhulgas läksid 2002. aastal erastatud jaotusvõrgud 2005. aastal Venemaa Ühendatud Energiasüsteemide omandusse.
2007. aastal valmis gaasijuhe maagaasi toomiseks Iraanist. Iraani gaasitarneid kavatsetakse suurendada, kui 2010. aasta aprillis valmib Jerevani soojuselektrijaam.
Suurima osa Armeenia eksporditoodangust moodustavad malm, töötlemata vask, molübdeen ja muud värvilised metallid. Väliskaubanduse tõsist tasakaalutust, mille tingib majanduslik isolatsioon naabermaade Türgi ja Aserbaidžaani poolt, kompenseerivad rahvusvaheline majandusabi (sealhulgas armeenia disporaalt), välismaal töötavate armeenlaste rahaülekanded ning otsesed välisinvesteeringud. 2003. aastal liitus Armeenia WTO-ga. Vaatamata silmapaistvale majanduskasvule püsib töötuse määr kõrgel.
2012. aastal oli Armeenia 3 026 900 elanikust ligikaudu 2,2 miljonit tööealised ehk vanuses 15-75. Töölkäivaid inimesi oli siis 1,2 miljonit.
2008. aastal koostas Forbes edetabeli parimatest riikidest ettevõtlusega tegelemiseks. Armeenia positsioon oli selles nimekirjas 121 riigi hulgas63., jättes selja taha kõik ülejäänud SRÜ riigid. 2013. aastal avaldas Maailmapank raporti, milles nimetas Armeeniat kõige suurema ettevõtlikkusega riigiks Kaukaasias. 75% ettevõtjatest on magistri- või doktorikraadiga. Samas on ettevõtjaid vaid 2% rahvastikust. Ettevõtluseks vajalikku riigiinfot on võimalik saada veebipõhiselt. Veebis on võimalik registreerida ettevõte, maksta makse, taotleda viisat, litsentse ja digiallkirja, suhelda riigivõimudega ning jälgida, millises staadiumis on kirjale/päringule vastus. Lisaks muule on võimalik tutvuda riigi omanduses olevate kultuuriväärtustega. Armeenia ametlik äriregister lubab ettevõtte (OÜ, AS) registreerida 10-20 minutiga. Eraettevõtte loomisel pakub oma abi Armenia LLC, kust saab infot ka juba eksisteerivate ettevõtete kohta.
Tõlketeadus
Tõlketeadus on mitme teadusharuga seotud akadeemiline valdkond, milles tegeletakse kirjaliku tõlkimise, suulise tõlkimise ja lokaliseerimise teooria, kirjeldamise ja rakendamise uurimisega. Tõlketeaduses laenatakse palju teistelt, tõlkimisega seotud teadusharudest, milleks on muu hulgas võrdlev kirjandusteadus, arvutiteadus, ajalugu, lingvistika, filoloogia, filosoofia, semiootika ja terminoloogia.
Termini "tõlketeadus" võttis kasutusele Amsterdamis elav ameerika teadlane James S. Holmes artiklis "The name and nature of translation studies", mida peetakse tõlketeaduse kui teadusharule aluse panemise alguseks.
Ajalugu
alt=Cicerot peetakse üheks tõlkeuurimise alusepanijaks|pisi|Cicerot peetakse üheks tõlkeuurimise alusepanijaks
Varased uuringud
Ajalooliselt on tõlketeadus olnud pikka aega preskriptiivne (öeldes tõlkijatele, kuidas tõlkida), kuni selleni, et neid arutelusid tõlkimise üle, mis polnud preskriptiivsed, ei peetud üldse tõlkimist käsitlevateks. Kui tõlketeaduse ajaloolased otsivad läänemaailmast varaseid märke tõlkimise kohta, siis peavad nad enamasti selle alguseks Cicero märkusi selle kohta, kuidas ta kasutas tõlkimist kreeka keelest ladina keelde, et parandada oma kõnepidamisoskust – Hieronymus nimetas seda hiljem tähendust ülekandvaks (sense-for-sense) tõlkimiseks. Herodotose mitu sajandit varem kirjutatud egiptuse tõlkide kirjeldavat ajalugu ei peeta harilikult tõlketeaduse osaks – ilmselt seetõttu, et teoses ei öelda tõlkijatele, kuidas tõlkida. Hiinas tekkis arutelu selle üle, kuidas tõlkida, Hani dünastia ajal seoses budistlike suutrate tõlkimisega.
Akadeemilise distsipliini loomine
1958. aastal teisel slavistide kongressil Moskvas jõudis arutelu tõlkimise lingvistilise ja kirjandusliku käsitluse üle niisugusesse seisu, et tehti ettepanek luua eraldi teadusharu, mis uuriks kõiki tõlkimise vorme, ilma et need oleksid seotud ainult lingvistika või kirjandusteadusega. 1960. aastatel edendati osas Ameerika Ühendriikide ülikoolides, nagu Iowa ja Princeton, võrdleva kirjandusteaduse osakondades tõlkimise töötubasid. 1950. ja 1960. aastatel hakkasid ilmuma lingvistikakesksed tõlkeuurimused. 1958. aastal avaldasid prantsuse lingvistid Jean-Paul Vinay ja Jean Darbelnet prantsuse ja inglise keele võrdleva uurimuse. 1964. aastal avaldas Eugene Nida piibli tõlkimise käsiraamatu "Towards a Science of Translating", milles oli Zellig S. Harrise transformatsioonigrammatika mõjutusi. 1965. aastal käsitles John C. Catford tõlkimise teooriaid lingvistika vaatenurgast. 1960. aastatel ja 1970. aastate alguses tegelesid tšehhi uurija Jiří Levý ja slovaki teadlased Anton Popovič ja František Miko kirjandusliku stiili tõlkimisega.
James S. Holmes kogus need esimesed sammud kirjandusliku tõlkimise uurimises kokku ettekandes kolmandal rahvusvahelisel rakenduslingvistika konverentsil, mis toimus 1972. aastal Kopenhaagenis. Ettekandes "The name and nature of translation studies" tegi Holmes ettepaneku uue ja eraldi distsipliini loomiseks ning esitas eriala klassifitseerimiseks jaotuse. 1995. aastal kasutas Gideon Toury Holmesi visuaalset kaarti oma teoses "Descriptive Translation Studies and beyond".
Enne 1990. aastaid kaldusid tõlketeadlased looma eri koolkondi, eriti preskriptiivse ehk normatiivse, deskriptiivse ehk kirjeldava ja skopos-teooria raames. Alates 1990. aastate n-ö kultuuripöördest on distsipliin jagunenud eri uurimissuundadeks, milles korraga töötatakse mitme uurimisprojektiga, milles laenatakse metodoloogiaid üksteiselt ja teistest akadeemilistest distsipliinidest.
Koolkonnad
Peamised uurimiskoolkonnad on keskendunud põhilistele teoreetilistele käsitlustele, millest enamiku suhtes pole jõutud konsensusele.
Ekvivalentsus
1950. ja 1960. aastate tõlketeaduse aruteludes keskenduti sellele, kuidas kõige paremini saavutada ekvivalentsust. Sõltuvalt koolkonnast oli terminil "ekvivalentsus" kaks eri tähendust. Vene koolkonnas tähendas "ekvivalentsus" tavaliselt lingvistiliste vormide või lubatud tehniliste terminite või fraaside üks ühele vastavust – ekvivalentsust vastandati mitmesugustele asendustele. Jean-Paul Vinay ja Jean Darbelnet' prantsuse koolkonnas, milles toetuti Charles Ballyle, tähendas "ekvivalentsus" võrdväärse funktsionaalsuse saavutamist, mis enamasti hõlmas muudatusi vormis. 1965. aastal kasutas Ian Catford terminit "ekvivalentsus" samas tähenduses kui prantsuse koolkond. 1970. aastatel võtsid vene teoreetikud üle "ekvivalentsuse" laiema tähenduse kui miski, mis on lingvistiliste muudatuste tulemus.
Umbes samal ajal tõi interpreteeriva tõlkimise teooria (interpretive theory of translation) tõlketeadusse arusaama mitteverbaalsest tähendusest – sellega eristati sõnade vastavus tähenduse ekvivalentsusest ja näidati, et sõnade ja fraaside sõnaraamatu definitsioon (sõnade vastavus) erineb teksti või selle osade tähendusest mingis kindlas kontekstis (tähenduse ekvivalentsusest).
Arutelusid ekvivalentsuse üle saatsid tõlkelahenduste tüpoloogiad (ka "protseduurid", "tehnikad" või "strateegiad"), nagu neid on käsitlenud Andrei Fjodorov (1953) ning Vinay ja Darbelnet (1958). Loh Dianyangi 1958. aasta "Translation: Its Principles and Techniques" (英汉翻译理论与技巧) tugines Fjodorovile ja inglise keele lingvistikale, et esitada hiina ja inglise keele tõlkelahenduste tüpoloogia.
Neis koolkondades on arutelud selle üle, kuidas saavutada ekvivalentsust, olnud enamasti preskriptiivsed ning seotud tõlkekoolitusega. alt=Kirjeldava tõlketeaduse rajaja Gideon Toury|pisi|Gideon Toury
Kirjeldav tõlketeadus
Kirjeldav tõlketeadus, ka deskriptiivne tõlketeadus (termin võeti kasutusele pärast Gideon Toury 1995. aastal ilmunud teost "Descriptive Translation Studies and Beyond"), püüab luua empiirilist kirjeldavat distsipliini, et täita üks osa Holmesi kaardil. 20. sajandi alguses olid vene formalistid arendanud ideed, et teaduslikku metodoloogiat saab rakendada kultuuri uurimiseks. Sellest ideest olid kinni haaranud mitmed võrdleva kirjandusteaduse uurijad, kes hakkasid seda rakendama ilukirjanduse tõlkimisele. Selle üheks osaks kujunes polüsüsteemide teooria (Even-Zohar 1990 ), mille järgi tõlkekirjandust peetakse siht- ehk vastuvõtva kirjandussüsteemi allsüsteemiks. Gideon Toury rajas oma teooria vajadusele käsitleda tõlkeid teadusuuringute eesmärgil kui sihtkultuuri osa. Kirjanduslike tõlgetega seoses võeti kasutusele terminid "manipulatsioon" ja "patronaaž".
Skopos-teooria
Tõlketeooria paradigma üks olulisemaid muutusi toimus 1984. aastal Euroopas, kus ilmus kaks saksakeelset teost: Katharina Reissi ja Hans Vermeeri "Grundlegung einer allgemeinen Translationstheorie" ja Justa Holz-Mänttäri "Translatorisches Handeln". Nende kahe teose põhjal loodi skopos-teooria, mille järgi on tõlke eesmärk olulisem kui ekvivalentsus.
Kultuuri tõlkimine
N-ö kultuuripööre arendas distsipliini veelgi. Sellele panid aluse Susan Bassnett ja André Lefevere teosega "Translation-History-Culture". Seda ilmestas sümbioos ja vahetus tõlketeaduse ja teiste erialade ja suundade vahel, nagu näiteks soouuringud, kannibalism, postkolonialism ja kultuuriuuringud.
Termin "kultuuri tõlkimine" tuleb suures osas Homi Bhabha teosest "The Location of Culture", milles ta käsitles Salman Rushdie sulest ilmunut. "Kultuuri tõlkimine" on termin, mida kasutatakse kultuuriuuringutes, et tähistada kas lingvistilist või muud muutumisprotsessi mingis kultuuris. Selle arusaama järgi kasutatakse lingvistilist tõlget kui vahendit või metafoori, et analüüsida eri kultuuride vaheliste muutuste olemust ja kultuuride vastastikust vahetust.
Ökotõlkeloogia
Ökotõlkeloogia (eco-translatology) on teadusuuringute suund, mida on arendanud Hu Gengshen Macau polütehnilisest instituudist. Selle järgi hõlmab tõlkimine adaptatsiooni ja kultuuridevahelist valikut – keskendutakse tõlkimise ökosüsteemide terviklikkusele ja tõlkija kesksele rollile. Selle põhitermid on "tõlkijakesksus", "ökotasakaal" ja "tekstiline siirdamine". Rahvusvaheline Ökotõlkeloogia Uurimise Ühing (The International Association for Eco-translatology Research) on korraldanud viis ökotõlkeloogia sümpoosioni ja avaldanud alates 2011. aastast ajakirja Journal of Eco-Translatology.
Tõlkesotsiolooga
Tõlkesotsioloogia uurib, kes on tõlkijad, mis on nende töövormid (töökohauuringud) ja mida saavad andmed tõlgete kohta öelda ideede keeltevahelise liikumise kohta.
Postkoloniaalne tõlge
Postkoloniaalsed uuringud käsitlevad tõlkeid emamaa ja endiste kolooniate vahel või endiste kolooniate vahel. Need uuringud seavad kahtluse alla eelduse, et täiesti lahus kultuuride ja keelte vahel toimub tõlkimine.
Soouuringud
Soouuringud käsitlevad tõlgitavate tekstide soolist olemust, tõlkijate seksuaalsust , võimalikke kasutatud sookeskseid tõlkeprotsesse ning tõlke kirjeldamiseks kasutatud sookeskseid metafoore. Teedrajavaid uuringuid on teinud Luise von Flotow, Sherry Simon ja Keith Harvey.
Eetika
Eetika valdkonnas on suurima panuse andnud Antoine Bermani ja Lawrence Venuti esseed, mis küll osalt erinevad, kuid rõhutavad ühtviisi lähtekeele ja sihtkeele ning lähte- ja sihtkultuuri erinevusi tõlkimisel. Mõlemad on huvitatud sellest, kuidas "kultuurilt teine [...] saab kõige paremini säilitada [...] seda teistsugusust". Viimastes uuringutes on teadlased kasutanud Emmanuel Levinase filosoofilisi töid eetika ja selle subjektiivsuse kohta. Kuna tema teoseid on tõlgendatud erinevalt, on ka tema eetilise vastutuse käsitlusest tehtud eri järeldusi. Osa uurijaid eeldab, et tõlge ise võib olla eetiliselt küsitav, samas kui teised võtavad seda kui üleskutset käsitleda teksti autori ja tõlkija vahelist suhet vähem isikuliselt, muutes selle nõnda võrdseks ja vastastikuseks protsessiks.
Lisaks neile uuringutele on kasvanud üldine tõlkija vastutuse tunnustamine. Üha enam nähakse tõlkijaid ja tõlke aktiivsete osalejatena geopoliitilistes konfliktides – see tõstatab küsimuse, kuidas nad saavad jääda eetiliselt sõltumatuks omaenese isiklikust identiteedist ja arvamusest. See omakorda viib järeldusele, et kirjalikku ja suulist tõlkimist ei saa pidada üksnes keeleülekande protsessiks, vaid ka sotsiaalseks ja poliitiliseks tegevuseks.
Järjest rohkem nähakse vajadust eetikakoodeksi järele. Eesti Tõlkemagistrite Liidus kirja pannud eetikakoodeks annab suuniseid, millest tõlk/tõlkija oma kutsetegevuses võiks juhinduda. Liidu loodud eetikakoodeks käsitleb pädevust, kutsealast ausust, konfidentsiaalsust, huvide konflikti lahendamist, kollegiaalsust, kõlvatust konkurentsist hoidumist ja kutsealast enesearendamist.
Audiovisuaalne tõlge
Audiovisuaalse tõlke uurimine tegeleb tõlkimisega, mis toimub heli- ja/või visuaalses keskkonnas ja hõlmab näiteks kino, televisiooni, videomänge, aga ka osa elava esitusega üritusi, nagu ooperietendused. Selle valdkonna uuringute ühine nimetaja on see, et tõlkimine toimub mitmes semiootilises süsteemis, sest tõlgitud tekstid (ka polüsemiootilised tekstid ) vahendavad sõnumeid, mida esitatakse vähemalt kahe semiootilise kanali vahendusel, st mitte ainult kirjaliku või suulise teksti abil, vaid ka heli ja/või piltide kaudu. Peamiselt uuritakse subtitreerimist, dubleerimist ja pealelugemist (voice-over), aga ka elava esituse tõlget (surtitling) ooperis ja teatris.
Sageli peetakse meedia kättesaadavuse uuringuid osaks sellest valdkonnast – peamised uurimisobjektid on audiokirjeldus pimedatele ja vaegnägijatele ning subtiitrid kurtidele ja kuulmispuudega inimestele. Audiovisuaalse tõlke uuringutest nähtub, et mitmesugused tingimused ja piirangud, mis tulenevad eri meedia- ja tõlkevormidest, mõjutavad, kuidas tõlkimine toimub. Sageli ongi see audiovisuaalse tõlke ja tõlkimisprotsessi uurimise keskmes. Rahvusvaheliselt on paljud audiovisuaalset tõlkimist uurivad teadlased ja selle eriala tõlkijad ühinenud Euroopa Ekraanitõlke Uuringute Ühinguga (European Association for Studies in Screen Translation).
Harrastustõlkimine
Harrastus- ehk mitteprofessionaalse tegelevad inimesed, kes ei tööta tõlkijana, harilikult Interneti pakutavate võimaluste abil. Selline tegevus levib üha rohkem tänu tehnoloogia demokratiseerumisele ja Interneti kättesaadavuse suurenemisele. Kogu maailmas on tekkinud vabatahtliku tõlke projekte, mis tegelevad mitmesuguse kirjaliku ja multimeedia tõlkega. Tavaliselt ei pea vabatahtlikud olema koolitatud tõlkijad, kuid hariduselt ja ametilt tõlkijad võivad samuti projektides osaleda, nagu seda teevad Piirideta Tõlkijad.
Sõltuvalt tunnustest, mida iga teadlane peab oluliseks, on harrastustõlkimise nimetamiseks kasutatud eri termineid. Minako O'Hagan on kasutanud termineid "kasutaja loodud tõlge" (user-generated translation), "fännitõlge" (fan translation) ja "kogukonnatõlge" (community translation). Alberto Fernández-Costales ja Miguel Ángel Jiménez-Crespo eelistavad terminit "koostöötõlge" (collaborative translation), samas kui Luis Pérez-González kasutab terminit "amatöörsubtitreerimine" (amateur subtitling). Anthony Pymi arvates seisneb seesuguse ja professionaalse tõlke oluline erinevus tõsiasjas, et elukutselised tõlkijad tõlgivad tasu eest, mistõttu soovitab ta harrastustõlke kohta kasutada terminit "vabatahtlike tõlge" (volunteer translation).
Mõned kõige populaarsemad fännide loodud harrastustõlke tüübid on järgmised: fännisubtiitrid (fansub) – fännide tõlgitud mitteametlikud subtiitrid; fännidublaaž (fandub) – fännide loodud mitteametlik dublaaž; püsimäluhäkk (ROM hack) – harilikult videomängu püsimälu häkkimisel saadud videomängu uus versioon; ja skannitõlge (scanlation) – fännide skannitud, teise keelde tõlgitud ja toimetatud koomiks. Enamasti toetab nende tõlgete tegemist tugev ja koondunud fännibaas, kuigi suuremates harrastustõlkeprojektides kasutatakse harilikult rahvahankemudeleid ning neid juhivad ettevõtted või organisatsioonid. Facebook on alates 2008. aastast kasutanud rahvahanget, et kasutajad ise tõlgiksid selle kasutajaliidest, TED-i konverentsid on üles seadnud Open Translation Projecti, milles vabatahtlikud kasutavad Amara platvormi, et luua TEDi ettekannetele subtiitreid.
Lokaliseerimine
Lokaliseerimisega seotud uuringud käsitlevad seda, kuidas tänapäeva keeletööstuses tõlgitakse ja adapteeritakse eri keelte vahel tehnikatekste, kohandades neid mingi kultuuri ja/või keelega. Harilikult lokaliseeritakse tarkvara, kasutusjuhendeid, veebilehti ja videomänge, milles tehnoloogial on oluline roll. Lokaliseerimise üks põhitermineid on "internatsionaliseerimine" (internationalization), mis tähendab, et algtootest eemaldatakse kõik ühe kultuuri kesksed tunnused nõnda, et seda saab samal ajal lokaliseerida mitmesse keelde.
Tõlkeharidus Eestis
Eestis saab suulist ja kirjalikku tõlkimist õppida mitmes kõrgkoolis. Bakalaureusetasemel õpetab tõlkimist Euroakadeemia, magistritasemel saab suulist ja kirjalikku tõlkimist õppida Tallinna Ülikoolis ja Tartu Ülikoolis.
Haswell
pisi|Intel Haswell wafer-nõelaga
Haswell on Inteli 4. põlvkonna Intel® Core™ protsessori perekonna mikroarhitektuuri koodnimetus. Haswell on mikroarhitektuuride Sandy Bridge ja Ivy Bridge järeltulija. Nagu Ivy Bidge, kasutab ka Haswell 22-nanomeetrist tehnoloogiat ning töötab Inteli uute protsessori perekondade väljalaskmise "tick-tock" mudel järgi kui "tock". Protsessorite ametlik väljalaskekuupäev oli 4. juuni 2013. Haswellile järgnevad mikroarhitektuurid nimetustega Broadwell, Skylake ja Skymount, mis kasutavad 14 nm ja 10 nm tehnoloogiat.
Haswelli mikroarhitektuuriga on tegemist siis, kui protsessorile on märgitud Core i3, i5 või i7, millele järgneb number 4-ga algav kombinatsioon.
Intel tutvustas Haswelliga väikse energiatarbega protsessorit, mis on disainitud mõeldes eelkõige Ultrabook arvutitele, tahvelarvutitele, sülearvuti ja tahvelarvuti hübriididele ning mobiilidele. Olulisteks omadusteks on parem jõudlus ja samaaegselt paranenud aku kestvus võrreldes eelmiste mikroarhitektuuridega. Üksikud protsessorisisesed tuumad võivad kanda informatsiooni 25 protsenti kiiremini võrreldes Ivy Bridge protsessoritega.
Haswelli tegeliku jõudluse paremuse kohta on erinevaid arvamusi, eelkõige lauaarvutite osas.
Disain
Haswell on loodud nii serveritele, lauaarvutitele, sülearvutitele, tahvelarvutitele ja mobiiltelefonidele.
Intel soovis luua kompaktset lahendust, mis oleks piisavalt paindlik, et leida kasutust mobiilsetes seadmetes nagu tahvelarvutites, aga samas sobiks ka nõudlikumatele workstation-arvutitele ja serveritele. Haswell loodi spetsiaalselt selleks, et kasutada optimaalselt energiat ning samal ajal hoida kõrget jõudlust. Säilitatud on enamik Sandy Bridge ja Ivy Bridge arhitektuuri disainist.
Märkused
Ainult teatud neljatuumalistel ja BGA R-seeria SKU-del on GT3 (Intel HD 5000, Intel Iris 5100) või GT3e (Intel Iris Pro 5200) integreeritud graafikaprotsessor. Ülejäänud mudelitel on GT2 integreeritud graafikaprotsessor (Intel HD 4X00).
Tahvelarvutite ja Ultrabooki platvormide väiksema võimsuse tõttu on Haswell-ULT ja Haswell-ULX saadaval ainult kahetuumalistena. Teised mudelid on saadaval kahe- ja neljatuumaliste variantidena.
Jõudlus
Võrreldes Ivy Bridge mikroarhitektuuriga: Suurem areng on toimunud aku kestvuse parandamisel ja graafikaprotsessori tuumade muutmisel.
Graafika
Enamikul Haswelli protsessoritest on integreeritud HD 4600 kiip, vähemal määral HD ja HD 5000. Graafikaprotsessori uuendusteks on integreeritud "on-package" EDRAM-mälu. Võimsamad kiibid on Intel Iris Graphicsi omad. Iris 5100 graafikaprotsessor leidub Inteli 4. generatsiooni Core i7-4000U protsessoriga õhukestes ja kergetes UltraBooki arvutites, ning Iris Pro 5200 graafikaprotsessori leiab H ja R seeriate kiipidelt, mis asuvad suuremaid energiakulutusi tegevates sülearvutites ja lauaarvutites (võrreldes eelkäijatega 50% suurem jõudlus 3D-graafikatöötluses). Iris graafikaprotsessorid vajavad vähemalt 28 W nõutavat jahutusvõimsust, et oma eeliseid maksma panna. 4. generatsiooni 65 W TDPga kiibid on peaaegu kaks korda efektiivsema jõudlusega võrreldes 3. generatsiooni 77 W kiipidega. Kasutades 4. generatsiooni 84 W TDP-ga protsessorit, tõuseb jõudlus 3 korda. Haswelli graafikaprotsessoritel on olemas OpenGL 4, DirectX 11.1 ja OpenCL 1.2, koos suurendatud 4Kx2K resolutsiooniga, toetus ja DisplayPort 1.2 kaks korda suurenenud ülekandekiirus.
Arvamused
Väidetakse, et kuigi madala pingega Haswelli protsessorid on väga ökonoomsed mobiilsete seadmete puhul, on lauaarvutite puhul vastupidine efekt. Intel on optimeerinud uue mikroarhitektuuri mobiilsete arvutiseadmete jaoks, kuid lauaarvutitele see ei sobi.
Lisa Gisler
pisi|Lisa Gisler ja [[Raphaela Keiser 2015. aasta juunioride curlingu maailmameistrivõistlustel Tondiraba jäähallis Foto: Ave Maria Mõistlik, 8. märts 2015 ]] Lisa Gisler (sündinud 15. märtsil 1994) on Šveitsi jääkeeglimängija.
Haswell
Arvamused
Võrreldes Inteli HD 4600 graafikaprotsessorit HD 4000 ja HD 2500-ga näitavad jõudlustestid (ka võimsamate arvutimängude jooksutamisel) 1366 × 768 ekraani resolutsiooniga tavalistes sülearvutites, et uuem protsessor on 40–50% suurema jõudlusega, kuid lauaarvutites jõudlus langeb.
Testides UltraBooke ning teisi tavalisi ja kergeid sülearvuteid (näiteks MaBook Air, Sony VAIO Pro 13, Schenker Notebooks XMG A523), leitakse, et aku kestvus on suurenenud ning energiakasutuse ja jõudluse suhe on tõusnud märgatavalt.
Sitikaseenelaadsed
Sitikaseenelaadsed (Laboulbeniales) on kottseente selts.
Krusensterni väin
thumb|400px|Krusensterni väin Kuriilide kirdeosa kaardil Krusensterni väin (vene keeles пролив Крузенштерна) on väin Vaikses ookeanis Venemaa idaosas, eraldab Raikoke saart Lovuški kaljudest ning ühendab Ohhoota merd Vaikse ookeaniga. Väina pikkus on umbes 15 km, laius üle 50 km. Suurim sügavus on 1764 m. Rannik on järsk ja kaljune.
Vee soolsus on 32,5 kuni 34,2‰. Loodete kõrgus 1,0 m.
Balti muusikateaduslikud konverentsid
Balti muusikateaduslikud konverentsid on aastast 1967 toimuvad Eesti, Läti ja Leedu muusikateadlaste kohtumised.
Krusensterni väin
Väin paikneb Sahhalini oblasti akvatooriumis.
Balti muusikateaduslikud konverentsid
Algul korraldasid konverentse Eesti, Läti ja Leedu Heliloojate Liit. Pärast Balti riikide taasiseseisvumist korraldavad samanimelisi konverentse muusikakõrgkoolid.
Krusensterni väin
Krusensterni väin sai nime Adam Johann von Krusensterni järgi, kes läbis väina 1805. aastal "Nadežda" laevaga.
Mikrofüsiomeetria
Mikrofüsiomeetria on in vitro mõõtmine elu või elusa aine (nagu organid, koed või rakud) funktsioonide ja tegevuste ning sellega seotud füüsikaliste ja keemiliste nähtuste mõõtmine väga väikesel (mikromeetri) skaalal. Mõiste mikrofüsiomeetria tekkis teaduskirjanduses 1980. aastate lõpus.
Mikrofüsiomeetrias hinnatavad peamised parameetrid on pH ning lahustunud hapniku, glükoosi ja piimhappe kontsentratsioon, rõhuasetusega kahele esimesele. Nende parameetrite eksperimentaalne mõõtmine koos rakukultuuri säilitamiseks mõeldud vedelikusüsteemiga ja ravimite või toksiinide kindlaksmääratud manustamisega annab kvantitatiivsed väljundparameetrid rakuvälise hapestumise kiirus (EAR), hapnikutarbimise kiirus (OUR) ja glükoosi tarbimise või laktaadi vabanemise kiirus, et iseloomustada ainevahetuse olukorda.
Tänu anduripõhiste mõõtmiste märgistusvabale iseloomule on võimalik rakkude või kudede dünaamiline jälgimine mitme päeva või isegi pikema aja jooksul. Pikemas ajaskaalas saab raku metaboolse reaktsiooni dünaamilise analüüsi abil eristada akuutset mõju (nt üks tund pärast ravi), varajast mõju (nt 24 tunni pärast) ja hilinenud, kroonilist reaktsiooni (nt 96 tunni pärast). Nagu Alajoki jt on öelnud: "Kontseptsioon on, et energia metabolismi aktiivsuse jälgimise abil on võimalik tuvastada retseptorite aktiveerumist ja muid füsioloogilisi muutusi elusrakkudes."
Moorreesburg
Moorreesburg on linn Lõuna-Aafrika Vabariigis Lääne-Kapimaa provintsis, West Coasti ringkonna halduskeskus.
Lõuna-Aafrika Vabariigi 2011. aasta rahvaloenduse andmetel oli Moorreesburgi elanikest värvilisi 70,1%, valgeid 22,5%, mustanahalisi aafriklasi 6,7%, India või Aasia päritolu inimesi 0,2% ja teisi 0,4%. Afrikaani keelt pidas emakeeleks 92,0%, koosa keelt 3,5%, inglise keelt 2,2% ja teisi keeli 2,3%.
Osmanite Bosnia-vallutus
Päritolu ja etümoloogia
Kogu territooriumi, mis tänapäeval on Bosnia ja Hertsegoviina, ei vallutatud Osmanite riigi poolt korraga, ühes lahingus; pigem võttis Osmanite riigil selle vallutamine aega mitu aastakümmet. Osmanite riigi sõjasalgad tegid 14. sajandi lõpul palju rüüsteretki Lääne-Balkani feodaalvürstkondadesse, mõned neist tänapäevase Bosnia ja Hertsegoviina territooriumile, kaua enne Bosnia kuningriigi vallutamist. Esimesed Osmanite rüüsteretked Timurtaš Paša juhtimisel toimusid Bosnia idaosas 1384. aastal. Bileća lahing 1388. aastal oli esimene Osmanite armee lahing tänapäevasel Bosnia ja Hertsegoviina territooriumil. See saavutas varsti olulisi võite piirkondlike feodaalisandate vastu Maritsa lahingus (1371) ja Kosovo lahingus (1389).
1392. aastal rajasid Osmanid pärast Skopje (Serbia tsaaririigi pealinna aastatel 1346–1371) vallutamist Skopsko Krajište; mõiste krajište (крајиште) oli algselt toiminud Serbia tsaaririigi või despootkonna haldusüksusena, tähistamaks piirialasid, kus tsaar või despoot ei olnud vaenulike naaberprovintside rüüsteretkede tõttu kindlat kontrolli kehtestanud. Militariseeritud territooriume, mis said hiljem nime Bosansko Krajište (Bosnia piirimaa), juhtis seega sama Skopjes asuv Osmanite administratsioon.
Sõda Bosnia kuningriigiga
Pärast kuningas Tvrtko I surma 1391. aastal vajus Bosnia kuningriik langusse. 1410. aastatel hoidsid kohalikud aadlimehed Hrvoje Vukčić Hrvatinić Hrvatinićite kojast, Sandalj Hranić Kosača Kosače kojast ja Pavle Radenović Pavlovićide kojast enda kontrolli all suuri territooriume, mis kunagi olid olnud Tvrtko kontrolli all; lisaks hoidsid tõhusalt kontrolli all kuningriiki, joondudes Kotromanićite koja konkureerivate harudega. 1413. aastal eskaleerus konflikt Hrvoje ja Sandalji vahel, kui viimane aitas Stefan Lazarevićil võidelda Osmanite vastu Serbias; hiljem asus Hrvoje liitu Osmanitega, kes 1414. aasta mais Bosniasse tungisid, mis ajendas Ungari kuningriigi vägede hilisemat sissetungi. Suures lahingus 1415. aasta augustis, mis toimus kas Doboj lähedal või Lašva orus, saavutasid Osmanid suure võidu, rikkudes piirkonna jõudude tasakaalu.
Osmanite armeede esimene alaline kohalolek Bosnias loodi 1414. aastal pärast Donji Vakufi (keskajal tuntud kui Bosnia Skoplje) piirkonna vallutamist. Aastatel 1414–1418 vallutas Osmanite riik Foča, Pljevlja, Čajniče ja Nevesinje. Samal aastal vallutati ka Višegrad ja Sokol.
1415. aastal sai Sandalj Hranić Kosačast, kes hoidis kontrolli all tänapäevase Ida-Hertsegoviina ala, Osmanite vasall.
Isa-beg Isaković korraldas 1455. aastal ühe esimese Osmanite rahvaloenduse Lääne-Balkani territooriumil.
Selle perioodi lõpuks 1460. aastatel vähenes Bosnia kuningriigi territoorium märkimisväärselt, kui Osmanite riik hoidis enda kontrolli all kogu tänapäeva Ida-Bosnia ala põhjas kuni Šamacini ja Stjepan Vukčić Kosača kontrolli all oli kogu tänapäevase Hertsegoviina ala põhjas kuni Glamočini.
Sandžakid
Bosnia kuningriigi vallutamine Osmanite poolt lõppes 1463. aastal kuningas Stjepan Tomaševići surmaga. Varsti pärast seda toimus Jajce piiramine, milles Ungari kuningriik võttis tagasi Jajce kindluse. Mátyás Hunyadi õukonnas tervitati seda võitu kui Bosnia kuningriigi taastamist tollal Ungari ülemvõimu all. Ungarlased moodustasid pärast seda Jajce banaadi.
Samal aastal muudeti Bosansko Krajište Bosnia sandžakiks ja Isa-beg Isaković oli selle esimene sandžakkbei.
Pärast Bosnia kuningriigi vallutamist 1463. aastal tungis Mahmud-paša Anđelović ka Hertsegoviinasse ja piiras Blagajid, pärast mida nõustus Stjepan Vukčić Kosača vaherahuga, mis nõudis kõigi tema Blagajist põhja pool asuvate maade loovutamist riigile.
Osmanite territooriumi Bosnias laiendamine jätkus vastloodud sandžakkides: Hertsegoviina sandžakk moodustati 1470. aastal, allutati Rumeelia beilerbeile nagu Bosnia sandžakk. 1480. aastal moodustati Zvorniki sandžakk, kuid see allutati Budini beilerbeile.
Kuigi Bosnia kuningriik langes, oli mitu kindlust, mis pidasid palju kauem vastu – viimane kindlus Hertsegoviinas langes 1481. aastal. Kosača koda säilitas Püha Sava hertsogkonna Osmanite vasallriigina 1482. aastani.
1481. aastal, pärast Mehmed II surma, tungis Mátyás Hunyadi taas Bosniasse, jõudes Vrhbosnani (Sarajevo), kuid kõik need vallutused kaotati aastaga.
1530. aastatel oli Ungari kuningriigi kontrolli alla jäänud kindlused Sava lõunakaldal ja Jajce. Jajce kindluse vallutasid Osmanid lõpuks 1527. aastal. Berislavići koda kontrollis Usora piirkonda põhjas kuni selle alistumiseni 1530. aastatel.
Edela-Bosnia osad jaotati 1537. aastal moodustatud Klisi sandžakki, mis allus Rumeelia ejaletile.
Tagajärjed
Bosnia ejalett rajati 1580. aastal.
Keskaegse Bosnia riigi läänepoolseimate piirideni ja Bosnia tänapäevase läänepiirini ning Bihaći langemiseni jõuti 1592. aastaks. Pärast seda jäi tänapäeva Bosnia ja Hertsegoviina territoorium 1689. aastani ja Suur Türgi sõjani valdavalt häirimatu Osmanite võimu alla.
Goran Jurić
Goran Jurić (sündinud 5. veebruaril 1963 Mostaris) on Horvaatia endine jalgpallur, kaitsja.
Koondisekarjäär
Jugoslaavia jalgpallikoondises mängis ta aastatel 1988–1989 4 mängu. Horvaatia jalgpallikoondises mängis ta aastatel 1997–1999 15 mängu.
The Unattractive Revolution
"The Unattractive Revolution" on Rootsi glam metal ' i bändi Crashdïet teine stuudioalbum. Album ilmus 3. oktoobril 2007. Erikülalisena teeb plaadil kaasa Mötley Crüe kitarrist Mick Mars.
Māra
Māra võib olla
Vene Booker
Vene Booker on 1992. aastast välja antav kirjandusauhind, millega tunnustatakse parimat venekeelset romaani, mis on esmakordselt avaldatud viimase aasta jooksul.
Bookeri finaali on Eesti kirjanikest jõudnud kahel korral Andrei Ivanov: 2010. aastal teosega "Hanumani teekond Lollandile" ja 2013. aastal teosega "Harbini ööliblikad". 2014. aastal oli finaalis Jelena Skulskaja teosega "Marmorluik".
Sitikaseenelised
Sitikaseenelised (Laboulbeniaceae) on kottseente sugukond.
Henry maakond (Illinois)
Henry maakond (Henry County) on maakond Ameerika Ühendriikides Illinoisi osariigis.
Maakonna halduskeskus on Cambridge.
Ajalugu
Maakond moodustati 1825. aastal.
Rahvastik
Elanike arv oli 2010. aasta rahvaloenduse järgi 50 486.
Arvestuslik rahvaarvu muutus (1. juuli seisuga) :
Scranton
Scranton on linn Ameerika Ühendriikides Pennsylvania osariigis. See on Lackawanna maakonna halduskeskus ja ühtlasi suurim linn. Selle elanike arv oli 2020. aasta rahvaloenduse järgi 76 328. Elanike arvult on see osariigi kuues linn. Kogu linnastus, mille moodustavad Scranton, Wilkes-Barre ja Hazleton, elab kokku üle 560 000 inimese.
Scranton asub osariigi kirdeosas tööstuse poolest tuntud Wyomingi orus Lackawanna jõe ääres.
Wyoningi oru alal elasid algselt delavaari indiaanlased. Valge asunikud saabusid sinna esmakordselt 18. sajandi keskel. Esimene teadaolev püsiv asustus tekkis 1788. aastal. Piirkonna algne kasv tugines raua- ja terasetööstusel. Scranton sai nime seal 1840. aastal asutatud terasetööstuse ettevõtte Lackawanna Steel Company asutaja järgi. Scranton sai linnaõigused 23. aprillil 1866. 19. sajandi keskel kujunes Scranton antratsiidi kaevandamise keskuseks ning linna elanike arv hakkas sajandi teisel poolel sinna tööle asuvate kaevurite ja teiste tööliste toel kiiresti kasvama. Lisaks tõusis tekstiilitööstus. 1878. aastal sai Scranton vastloodud Lackawanna maakonna halduskeskuseks.
Linna tööstustoodang saavutas haripunkti 1930. ja 1940. aastatel tänu suurele söe ja tekstiili nõudlusele, eriti Teise maailmasõja ajal. Scrantoni suurim elanike arv oli 1930. aastal, mil seal elas 143 433 inimest. Kivisöekaevandamise vähenemise tõttu hakkas linna majandus pärast Teist maailmasõda alla käima. 1945. aastal lõid linna juhid "Scrantoni plaani", mille eesmärgiks oli linna majanduse mitmekesistamine. 1959. aastal Scrantoni lähedal toimunud ja 12 inimelu nõudnud kaevandusõnnetus tegi piirkonnas kivisöe kaevandamisele lõpu. Linna elanike arv langes püsivalt kuni 2010. aastateni, mis ajaks oli elanike arv vähenenud oma tippajast 1930. aastal ligi poole võrra, ja stabiliseerus seejärel. 1980. aastate keskel alustati Scrantonis linna taaselustamise programmi.
Linnas on viis kõrgkooli, sh 1888. aastal asutatud Scrantoni Ülikool.
Linnas on sündinud USA 46. president Joe Biden.
Torba provints
pisi|Torrese ja Banksi saarte kaart Torba provints on provints Vanuatus. Provints hõlmab Torrese ja Banksi saared, mille esitähtedest on moodustatud ka provintsi nimi. See on riigi põhjapoolseim provints.
Provintsi keskus on Sola asulas Vanua Lava saarel.
Meeleolu
Meeleolu on püsiv tundmuslik seisund.
Psühholoogia
Kui tundmused on suhteliselt lühiaegsed, siis püsivamat tundmuslikku seisundit nimetatakse meeleoluks. Näiteks viha võib kesta vaid mõned hetked, aga ärritatud meeleolu võib inimest vallata mitmeid päevi. Meeleolu on alati olemas, olles fooniks kõikidele tegevustele. Meeleolul ei ole nii selgelt väljendunud seost sündmustega, kui tundmusel.
Kuigi ilmneb üsna tihe seos tundmuste märgi (hea, paha) ja meeleolu märgi (hea, paha) vahel, võib halva meeleolu foonil esineda sõltuvalt sündmustest häid tundmusi ja vastupidi.
Müürluste
Müürluste (Bromus tectorum) on kõrreliste sugukonda arvatud taimeliik.
Taim kasvab Eestis tulnukana raudteel, prahipaikadel. Taime leidub Eestis harva.